એના પ્રત્યુત્તરમાં ઉક્ત મોટા ભગવદીય વૈષ્ણવ એના ચાર અનુભવ કરે છે, પરચા છે, પારખા છે, એમ કહે છે આમાંનો એક અનુભવ કે પરચો તો વૈષ્ણવ અનાયાસ- ઓચિંતા ઘરે આવે ત્યારે યથાશક્તિ તેમનું સમાધાન- આગતાસ્વાગતા થાય, પરોણાચાકરી થાય એ છે, એમ તેઓ (મોટા ભગવદીય વૈષ્ણવ) કહે છે બીજું પારખું એ છે કે સ્વરૂપમાં એના મન વિશે એવો આનંદ થાય, કે સાક્ષાત શ્રીનંદરાજકુમાર શ્રીઆચાર્યજી મહાપ્રભુજીની આડીથી પોતાના હાથની રસોઈ અને જળની લોટી અંગીકાર કરે છે, સ્વીકાર કરે છે, માની લે છે, એમ વૈષ્ણવને લાગે ત્યારે તેની સેવા શ્રીઠાકોરજીએ સ્વીકારી હોવાનું માનવું જોઈએ, એમ પણ તેઓ (મોટા વૈષ્ણવ) કહે છે.